Document ID: 32004D0682

KOMISJONI OTSUS,
9. september 2004,
selliste täiendavate päevade andmise kohta Taanile ja Ühendkuningriigile, mille jooksul laevad võivad sadamast väljas viibida vastavalt nõukogu määruse (EÜ) nr 2287/2003 V lisale
(teatavaks tehtud numbri K(2004) 3407 all)
(Ainult taani- ja ingliskeelne tekst on autentne)
(2004/682/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 19. detsembri 2003. aasta määrust (EÜ) nr 2287/2003, millega määratakse 2004. aastaks kindlaks teatavate kalavarude ja kalavarurühmade püügivõimalused ning tingimused, mida kohaldatakse ühenduse vetes ning ühenduse kalalaevade suhtes püügipiirangutega vetes, (1) eriti selle V lisa lõike 6 punkti c,
ning arvestades järgmist:
(1)
Määruse (EÜ) nr 2287/2003 V lisa lõike 6 punktis a täpsustatakse nende päevade arv, mille jooksul teatavad ühenduse kalalaevad võivad kõnealuse lisa lõikes 2 määratletud geograafilistes piirkondades ajavahemikus 1. veebruar 2004 - 31. detsember 2004 sadamast väljas viibida.
(2)
Kõnealuse lisa lõike 6 punktiga c võimaldatakse komisjonil anda kalalaevade puhul, mille tegevust kõnealuse lisa sätted mõjutavad, kalalaevade tegevuse lõpetamise programmide raames alates 1. jaanuarist 2002 saadud tulemuste põhjal täiendava arvu päevi, mille jooksul laev võib sadamast väljas viibida, kui selle pardal on kõnealuse lisa lõikes 4 nimetatud püügivahendeid.
(3)
Taani ja Ühendkuningriik on esitanud andmed selliste kalalaevade tegevuse lõpetamise kohta aastatel 2002 ja 2003, mille pardal on põhjatraalid, noodad või muud samalaadsed veetavad võrgud, mille võrgusilma suurus on vähemalt 100 millimeetrit, välja arvatud piimtraalid.
(4)
Ühendkuningriik on esitanud andmed selliste kalalaevade tegevuse lõpetamise kohta aastatel 2002 ja 2003, mille pardal on piimtraalid, mille võrgusilma suurus on vähemalt 80 mm.
(5)
Esitatud andmeid silmas pidades tuleks Taanile ja Ühendkuningriigile anda täiendav arv päevi kalalaevade puhul, mille pardal on määruse (EÜ) nr 2287/2003 V lisa lõike 4 punktides a ja b määratletud püügivahendeid,
ON VASTU VÕTNUD KÄESOLEVA OTSUSE:
Artikkel 1
Lisaks määruse (EÜ) nr 2287/2003 lõike 6 punktis a määratletud päevadele antakse laevadele, mille pardal on põhjatraalid, noodad või muud samalaadsed veetavad võrgud, mille võrgusilma suurus on vähemalt 100 millimeetrit, välja arvatud piimtraalid, igas kalendrikuus järgmine arv täiendavaid päevi:
a)
Taani: kolm päeva;
b)
Ühendkuningriik: viis päeva.
Artikkel 2
Lisaks määruse (EÜ) nr 2287/2003 lõike 6 punktis a määratletud päevadele antakse Ühendkuningriigile laevade puhul, mille pardal on piimtraalid, mille võrgusilma suurus on vähemalt 80 mm, igas kalendrikuus kaks täiendavat päeva.
Artikkel 3
Käesolev otsus on adresseeritud Taani Kuningriigile ning Suurbritannia ja Põhja-Iiri Ühendkuningriigile.
Brüssel, 9. september 2004

Labels: 18
6